ΣΧΕΤΙΚΑ ΜΕ ΤΑ ΓΕΓΟΝΟΤΑ ΤΗΣ 29“ ΣΕΠΤΕΜΒΡΗ ΚΑΙ ΟΧΙ ΜΟΝΟ 
Ή ΠΟΙΟΙ ΘΕΑΟΥΝ ΝΑ ΚΑΝΟΥΝ ΤΙΣ ΓΕΙΤΟΝΙΕΣ ΜΑΣ ΣΤΡΑΤΟΠΕΔΑ 

ΣΥΓΚΕΝΤΡΩΣΗΣ; 

Στις 29/9/2010 ο φασιστικός θίασος της περιοχής μας, γνωστός και ως «επιτροπή κατοίκων Αγ. 
Παντελεήμονα» ή «αγανακτισμένοι κάτοικοι και καταστηματάρχες», επανδρωμένος με όλους τους 
συντελεστές του, από τους γεροχουντικούς και τους πατριώτες κατοίκους και καταστηματάρχες, από τα 
ξαναμμένα φασιστοχουλιγκάνια, τους «περήφανους» μπράβους και τους παρακρατικούς νεοναζί, 
αποφάσισε ότι ήρθε η στιγμή να κάνει ένα ακόμα βήμα. Αποφάσισε ότι ήρθε η στιγμή να μην 
«περιορίζεται» πλέον στους ξυλοδαρμούς και τα μαχαιρώματα, τα πογκρόμ και τους εμπρησμούς εναντίον 
των (κυρίως ασιατών και αφρικανών) μεταναστών, των σπιτιών, των χώρων θρησκευτικής λατρείας και των 
μαγαζιών τους. Έτσι, στις 29/9/2010 γύρω στις 8 το βράδυ μετά από ένα άλλο μάζεμά τους, όπου 
προπαγάνδισαν το ρατσιστικό μίσος και τραύλισαν τα μισάνθρωπα κυρήγματά τους στην πλατεία Αττικής, 
και συνοδευόμενοι από τις φιλικές τους αστυνομικές δυνάμεις, αποφάσισαν να πορευτούν και να 
αποπειραθούν να περάσουν έξω από το σπίτι μας, έξω από την Κατάληψη νίΐΐα Αιτΐ3ΐώδ. Η στοχοποίηση 
και οι προκλήσεις εναντίον μας δεν είναι καινούργιο φρούτο. Όμως το τελευταίο διάστημα (όπως θα έχει 
διαπιστώσει όποιος έχει αυτιά για να ακούσει και μάτια για να δει) έχουν γίνει καθημερινό φαινόμενο. 
Αλλωστε, είμαστε βέβαιοι ότι και οι δολοφονικές παρακρατικές εμπρηστικές επιθέσεις εναντίον της 
κατάληψης το Μάιο του 2008 από το φασιστικό συνάφι εκπορεύτηκαν και υλοποιήθηκαν. 

Το βράδυ της Τετάρτης, αποφασίσαμε αυτοοργανωμένα, αντιιεραρχικά και αδιαμεσολάβητα μαζί με 
συντρόφους και συντρόφισσές μας να δώσουμε μια άμεση και αντανακλαστική απάντηση σε αυτήν την 
πρόκληση. Ξεκινήσαμε μια πορεία από την Κατάληψη με προορισμό την πλατεία του Αγ. Παντελεήμονα 
για να φωνάξουμε τις αλήθειες που πολλοί δε θέλουν ή κάνουν ότι δεν ακούν: 

ΜΠΑΤΣΟΙ, Τν, ΝΕΟΝΑΖΙ, ΟΛΑ ΤΑ ΚΑΘΑΡΜΑΤΑ ΔΟΥΛΕΥΟΥΝΕ ΜΑΖΙ 
ΜΙΣΟΣ ΤΑΞΙΚΟ ΞΕΦΤΙΛΕΣ ΠΑΤΡΙΩΤΕΣ, ΣΤΗΝ ΕΘΝΙΚΗ ΕΝΟΤΗΤΑ ΕΙΜΑΣΤΕ ΠΡΟΔΟΤΕΣ 

ΞΕΝΟΙ ΕΡΓΑΤΕΣ ΑΔΕΡΦΙΑ ΜΑΣ 

ΚΑΝΕΝΑΣ ΦΟΒΙΣΜΕΝΟΣ ΠΟΤΕ ΚΑΙ ΠΟΥΘΕΝΑ, ΤΣΑΚΙΣΤΕ ΤΟΥΣ ΦΑΣΙΣΤΕΣ ΣΕ ΚΑΘΕ ΓΕΙΤΟΝΙΑ 

Αφού διαδηλώσαμε και φτάσαμε στην πλατεία του Αγ. Παντελεήμονα, και ενώ οι «περήφανοι 
έλληνες» είχαν βγάλει φτερά, επιστρέψαμε στην Κατάληψη. Άμεσα κατεύθασαν διμοιρίες των ματ, οι 
οποίες με τη ρίψη χημικών φρόντισαν να στήσουν έξω από το σπίτι μας ένα σκηνικό έντασης, προκαλώντας 
την αγανάκτηση αρκετών γειτόνων. 

Φυσικά τα μ.μ.ε. για άλλη μια φορά φρόντισαν να φέρουν τούμπα την πραγματικότητα βλέποντας 
«συμπλοκές και επεισόδια μεταξύ αναρχικών, μεταναστών, κατοίκων και αστυνομικών δυνάμεων». Δεν 
περιμέναμε τίποτα άλλο από αυτούς που ανακηρύσσουν σε συνομιλητές τους λαϊκιστές φασίστες, 
παρακρατικούς εφέδρους και επίδοξους φυρερ, ενώ παραπληροφορούν, παράγουν και αναπαραγάγουν το 
ρατσισμό και την ξενοφοβία. 

Με αυτή τη συλλογική κίνησή μας αποφασίσαμε να στείλουμε ένα ξεκάθαρο μήνυμα σε πολλούς 
αποδέκτες. Θελήσαμε να ξεκαθαρίσουμε στους φασίστες ότι δε θα τους αφήσουμε να κάνουν την περιοχή 
μας ένα λουνα παρκ του ρατσισμού και της μισανθρωπίας. Θελήσαμε να δείξουμε χειροπιαστά σε όσους 
γείτονές μας δε συντάσσονται με αυτά τα σύγχρονα τάγματα ασφαλείας ότι ο τρόμος σπάει στο δρόμο, ότι 
η αδράνεια και η σιωπή γεννάνε τέρατα. Θελήσαμε να δηλώσουμε σε όσους και όσες μετανάστες και 
μετανάστριες, που παρόλες τις δύσκολες συνθήκες διαβίωσης δε χάνουν την αξιοπρέπειά τους, ότι σε αυτές 
τις γειτονιές και σε αυτήν την πόλη δεν είναι μόνοι τους. Θελήσαμε να καταστήσουμε σαφές στους 
«προστάτες του πολίτη» και τους πολιτικούς προϊστάμενούς τους ότι όποιος σπέρνει ανέμους θερίζει 
θύελλες. 


Κατάληψη Υί11α Αηιαίΐαδ, 30/9/2010 

Αχαρνών 80 & Χέυδεν 



